Kinn kirke (Nordre Land)

''Se også Kinn kirke (Flora).

Kinn kirke i Aust-Torpa i Nordre Land er en langkirke med 140 sitteplasser. Kirken ble tegnet av Wilhelm Swensen allerede i 1941, men oppført først noen år etter krigen av byggmester Arne Lybech og innviet den 16. september 1956. Den ble da titulert som kapell. Mye av inventaret ble snekret på verkstedet til Ragnvald Sollien. Bildet i altertavlen er malt av Gunnar Bergstø, og orgelet (1959) er bygget av Norsk Orgel- og Harmoniumfabrikk.

 Tidligere kirke 
I middelalderen stod det en stavkirke omtrent der dagens kirke står. Den er blant annet nevnt i 1337 og i 1554 (bispevisitas). Innen 1557 var den revet. Den påfølgende Kinn kirke ble nybygd i tømmer i annen halvdel av 1500-tallet, og tatt i bruk en gang mellom 1577 og 1594. Senere ble den ombygget med to fløyer og utvidet til korskirke. På slutten av 1700-tallet var kirken i meget dårlig forfatning, og i 1817 ble den revet. Gravplassen ved kirken ble imidlertid benyttet også etter 1817. Deler av den gamle kirken ble solgt på auksjon i 1823.

 Referanser 

 Litteratur 


 Eksterne lenker 
 Kinn kirke 50 år, jubileumshefte i PDF-format

 Kinn kirke, hos Nordre Land kommune 


Kategori:Kirker i Nordre Land
Kategori:Kirker i Hadeland og Land prosti
Kategori:Revne stavkirker i Norge
Kategori:Torpa
Kategori:Kulturminner i Nordre Land
Kategori:Wilhelm Swensen
Kategori:Langkirker i Hamar bispedømme